Bokbåten «Epos»

Bokbåten «Epos» var et flytende bibliotek som besøkte mindre steder i fylkene Hordaland, Sogn og Fjordane og Møre og Romsdal.

Bokbåttjenesten startet i 1959 og ble de første årene drevet fra forskjellige båter. Verdens første spesialbygde bokbåt, Epos, ble satt i drift i 1963. Epos ble bygd ved Fjellstrand AS på Oma. Skipet er 25,56 meter langt og 6,3 meter bredt.

Fra 2022 fungerte Epos videre som flytende litteraturbåt drevet av stiftelsen Litteraturbåten Epos, som overtok fartøyet for 2,5 millioner kroner. Som verdens første spesialbygde, flytende bibliotek er det vernet av Riksantikvaren, og får derfor støtte til vedlikehold. Båten har plass til hundre mennesker, og under nattjazz i Bergen tjente den som internbar for frivillige og artister.  Våren 2025 førte gjeld på 2,3 millioner til vedtak om å legge båten ut for salg og si opp daglig leder. Dette ble likevel satt på vent, takket være en anonym gave i juni 2025 på  kroner. I årene 2022–2025 besøkte båten 44 kommuner på Vestlandet.Frank Johnsen: «Anonyme gaver redder båten. Enn så lenge», Bergens Tidende 27. juni 2025    

Bokbåttjenesten 1959–2020
Bibliotekdriften ble finansiert og drevet i samarbeid mellom fylkesbiblioteka i de respektive tre fylkene. I 2007 hadde bokbåten 130 driftsdager fordelt på de tre fylkene. Bokbåten kom to ganger i året til mindre grender og bygder langs fjordene og på øyene på Vestlandet. Totale utlån beløp seg til .

Vanligvis hadde bokbåten med cirka  bind til utlån. I tillegg hadde en kontaktperson på hvert bokbåtstopp en eller flere kasser med bøker som kunne byttes hver gang bokbåten kom.

I dag er «Epos» eid av Vinnes Skyssbåtservice AS. Båten ble leid inn som bokbåt i høst- og vintersesongen, og fungerer ellers som turistbåt.

Med på turene var også et kulturprogram retta mot barn. Dette var ofte musikere, forfattere, dukketeater eller barneteater, og kunne være eneste form for levende kultur på steder der bokbåten la til.

I juni 2019 avsluttet Møre og Romsdal fylke sin bokbåttjeneste. I juni 2020 vedtok Vestland fylkesting å avslutte bokbåttjenesten i fylket.

 Fra 2021 
Høsten 2021 gikk 28 kommuner sammen om å sikre videre drift av bokbåten ut året, med sikte på å få i stand en ordning som kunne sikre permanent drift. Dette initiativet ble støttet av Stiftelsen Fritt Ord med 400 000 kroner. Deretter ble det opprettet en prosjektorganisasjon for å etablere et nytt, permanent bokbåttilbud med «Epos» som bærebjelken.

I februar 2022 besluttet Fritt Ord å bevilge tre millioner kroner, fordelt på tre år, til videre drift av bokbåten «Epos».

 Referanser 

Eksterne lenker



Kategori:Norske skip
Kategori:Biblioteker i Norge
Kategori:Kultur i Vestland
Kategori:Kultur i Møre og Romsdal
Kategori:Sjøfart i Vestland
Kategori:Etableringer i 1959
Kategori:1959 i Norge
Kategori:Skip bygget ved Fjellstrand verft
Kategori:Artikler i sjøfart-prosjektet
Kategori:Norsk kulturhistorie
Kategori:Skip fra 1963